Стилистикэми Iоф зыдыриIэр литературабзэм ишапхъэхэр ары, ау ащ пшъэрылъэу иIэр а литературабзэ шапхъэхэр къызщыгущыIэхэрэм дэжь тэрэзэу гъэфедэгъэнхэр ары. КъэгущыIэрэм къыIорэр нахь IупкIэу, нахь образнэу ыгъэпсыныр, къедэIухэрэм жэбзэ къабзэкIэ, мэхьэнэ куу зиIэ гущыIэхэмкIэ игупшысэ агуригъэIоным фэшI ищыкIэгъэ гущыIэ щэрыохэр, фразеологизмэхэр ыкIи конструкциехэр игъом екIоу къыгъотынхэр ары. КIэкIэу къэпIон хъумэ, литературабзэм ибзэ амалхэр икъоу ыкIи тэрэзэу сыдигъокIи бгъэфедэнхэм стилистикэм уфегъасэ.